Eugène Green issufeɣ-dd ijjen ufilem di beddu n cher n Cutenbir qqaren-as «Atarrabi et Mikelats ». Bussinaryu-nnes irezzu zeg ufilem-a ad issreɣ tifawin x lhimmet i ɣer-sen ɣa yelsawen uqlilen deg umaḍal i yettwala belli nitni d ccihed x tussna. Deg ufilem-a Green issruɣa tifawin x iles Abasku.
Eugène Green ixleq di New-York. Netta zeg iwdan i tt-yeccin x yiles n Ibaskuten. Bussinaryu-ya d udramaturji d umari, mani lexdayem-nnes isrusa dag-sen iseqsan weɣban, ullɣen. Green wer isnuffur ca anict n tmexsa i ɣer-s ɣa yelsawen. Uca ixeddem x inni uqlilen zzag-sen ḥuma ad asen-yewwec ccan-nnsen, ad asen-dd-yerr lhimmet-nnsen.
Green, iqqen ixef-nnes ɣer iles Abasku, itteɛjib-as mamec tteggen iwdan ssawalen zzag-s. Netta iqqar kul iles ɣer-s lxezrat ɣer umaḍal. D ijjen tebridt i zi ɣa nxes amyanaw i yellan deg umaḍal-a. Yettwala belli aṭṭas n inni ig ixeddmen di sini x ifilmawen wer ttweqqiren ca yilsawen iberraniyen, uca axmi tteggen ijjen marka n ddenf n yiles-a. Ddenf-nni maci ɣir x inni i yessawalen iles-nni maca ddenf kunṭra i tewdanit amen tekmel.
Guantánamo: Afilem n « Amuriṭani » ittekkes tduli x ubniq aɛeffan deg umaḍal
Deg useqqim adusturi yettwala ila asexdem n ca n yiles-nniḍen di temzgida n tɣuri bla Tafransist wer dd-itis ca aked ddustur n tmurt-a. S uya netta, igga afilem-a s Tbaskut axmi d ijjen tebridt i zi ɣa innezbi. « Atarrabi et Miklats » d ijjen ufilem n lexyal i yessawalen x tlelli d min ixeṭṭar bnadem i yixef-nnes. Mamec ɣer-s tibratin d tipulitikiyin. Beɛda Eugène Green, yeqqar belli aseqqim adusturi ittegg ijjen ddenf d ayeɛqubi.
Taneglinzit d ijjen yiles i yettexsen yewdan merra. Lqanun n Fioraso ittbedda aked uselmed s yiles-a aberrani. Maca ittagi x yilsawen n tmurt. Wer nzemmer a nessexdem iles abasku di tmersal (institutions) ɣir di dders n tɣerma (civilisation) Tabaskit di tesdawit. Maca, ɛawed, wer nzemmer a nesselmed lmaṭ, niɣ Tafilusuft s Tbaskut, maca manaya izemmer ad yili s Teglinzit.
Min ɣa ggeɣ mala ssneɣ ila iggur ad mteɣ ? « Soul » irezzu x temrarut
Lxedmet n artistat ma ad bedden deg wudem n ddegg-a n izerfan i yettejjan tussna d tameẓluḍt. Green netta wer yeggi ca ifilmawen s Tbaskut waha maca ula s waṭṭas n yelsawen-nniḍen iberraniyen am Tafransist, i idewlen issawal-itt nican, d Tpurtugalit d Teṭalyant.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn